1996ની ચૂંટણીએ ફરી વાર સાબિત કરી આપ્યું કે ઓછા મતદાનથી કોંગ્રેસને ફાયદો જ થાય છે. આ ચૂંટણીમાં ગુજરાતમાં અત્યાર સુધીનું સૌથી ઓછું માત્ર 35.92 ટકા મતદાન થયુ હતું અને કોંગ્રેસની બેઠકો ગત ચૂંટણી બમણી એટલે 10 થઈ ગઈ હતી, તો ભાજપને 4 બેઠકોનું નુકસાન થતાં તેને 16 જ બેઠક હાસલ થઈ હતી. તેવી જ રીતે 1998ની ચૂંટણીમાં ગુજરાતે ફરી 59.31 ટકા જેટલુ ભારે મતદાન કર્યું અને કોંગ્રેસને નુકસાન થયુ, જ્યારે ભાજપને ફાયદો થયો. કોંગ્રેસને આ ચૂંટણીમાં 7 બેઠકો મળી, જ્યારે ભાજપને 19 બેઠકો હાસલ થઈ.